วันศุกร์เตะบอลล้มหน้ากระแทกกับพื้นวันนี้ปวดต้นคอซ้ายกับปวดหัวตุบๆ
สวัสดีค่ะ งาน,หากอาการปวดต้นคอและปวดหัว เกิดหลังจากที่ไปเตะบอลแล้วล้มหน้ากระแทกพื้น อาการปวดต้นคอ ก็น่าจะเกิดจากการบาดเจ็บของกล้ามเนื้อได้ แต่ก็ไม่น่าทำให้มีอาการปวดหัวส่วนสาเหตุอื่นๆ ที่อาจเป็นไปได้เช่น- จากการมีกล้ามเนื้อบริเวณท้ายทอยหดเกร็ง พบในผู้ที่ต้องนั่งทำงานเป็นเวลานานๆ แล้วมีการก้มคอ หรือต้องทำงานในท่าที่ก้มๆ เงยๆ บ่อยๆ ซึ่งนอกจากอาการปวดเมื่อยบริเวณคอ สะบัก ไหล่แล้ว อาจมีอาการอื่นๆ ที่เกิดจากความเครียดในการทำงาน เช่น ปวดหัว มึนหัว ปวดกระบอกตา ตาพร่ามัว เป็นต้น- ปวดท้ายทอยจากความเครียดและกล้ามเนื้อตึงตัว (tension headahce) โดยจะมีอาการปวดศีรษะเหมือนมีเข็มขัดรัดรอบศีรษะ และปวดร้าวไปที่ท้ายทอย ไหล่ บ่า มักจะพบร่วมกับอาการอ่อนเพลีย นอนไม่หลับ อาการปวดจะเป็นมากในช่วงบายถึงค่ำ ส่วนตอนเช้ามาอาการปวดจะเป็นน้อย อาการปวดจะถูกกระตุ้นเมื่อมีความเครียด วิตกกังวล ทำงานหนัก เรียนหนัก ใช้สายตามากไป อดนอน เป็นต้น- โรคกระดูกสันหลังส่วนคอเสื่อม แต่มักเกิดในคนอายุมาก และไม่ได้ทำให้ปวดหัวหากอาการเพิ่งเกิดไม่กี่วัน และอาการเป็นไม่มาก อาจดูแลตนเองไปก่อนในเบื้องต้น เช่น การงดการเล่นกีฬาและออกกำลังกายต่างๆ ไปก่อน นอนพักผ่อนให้เพียงพอ ใช้ การใช้การประคบร้อนบริเวณที่ปวด การนั่งทำงานให้ถูกวิธี นั่งแล้วคอไม่ก้มเกินไป ไม่ทำงานติดต่อกันเป็นเวลานานๆ งดการใช้สายตามากไป ในเวลานอน ให้ใช้นที่เหมาะสมหนุนบริเวณต้นคอ ไม่หนุนบริเวณศีรษะ ไม่ใช้นที่แข็งหรือสูงเกินไปจนทำให้ศีรษะกระดกขึ้น หากปวดมาก อาจทานยา เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac), ไพรอกซิแคม (piroxicam) เป็นต้นแต่หากอาการปวดไม่ดีขึ้น ก็ควรไปพบแพทย์เพื่อตรวจและรักษาต่อไปค่ะ